Az első programpont 10 óra 30 perctől a szarvasmarha-felvezetés és - értékelés lesz, ezt követően 12 órától tartják meg a rendezvény megnyitóját. 13 órától megkezdődik a kulturális műsor a színpadon. 13 óra 30 perctől a felcsíki vágóhíd és húsfeldolgozó témájában kerekasztal beszélgetésen lehet részt venni. Délután folytatódnak a szórakoztató rendezvények: lesz kutyabemutató, erdőkitermelő gépek versenye, fahúzatás és tombolahúzás is. A gazdanapokon belül adománygyűjtés is folyik majd a Magyarok Kenyere Program keretében a Dévai Szent Ferenc Alapítvány gyerekei számára.